CELEX: 32013D0404
Language: bg
Date: 2013-07-25 00:00:00
Title: 2013/404/ЕС: Решение за изпълнение на Комисията от 25 юли 2013 година за разрешаване на Германия да забрани на територията си пускането на пазара на някои сортове коноп, изброени в общия каталог на сортовете от земеделски растителни видове, в съответствие с Директива 2002/53/ЕО на Съвета (нотифицирано под номер C(2013) 4702)

27.7.2013   
            
            
               BG
            
            
               Официален вестник на Европейския съюз
            
            
               L 202/33
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 25 юли 2013 година
   за разрешаване на Германия да забрани на територията си пускането на пазара на някои сортове коноп, изброени в общия каталог на сортовете от земеделски растителни видове, в съответствие с Директива 2002/53/ЕО на Съвета
   (нотифицирано под номер C(2013) 4702)
   (само текстът на немски език е автентичен)
   (2013/404/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/53/ЕО на Съвета от 13 юни 2002 г. относно общия каталог на сортовете от земеделски растителни видове (1), и по-специално член 18 от нея,
   като има предвид, че:
   
               (1)
            
            
               В съответствие с Директива 2002/53/ЕО Комисията публикува в серия „С“ на Официален вестник на Европейския съюз, в общия каталог на сортовете от земеделски растителни видове, някои сортове коноп.
            
         
               (2)
            
            
               Съгласно член 39 от Регламент (ЕО) № 73/2009 на Съвета (2) площите, използвани за производство на коноп, отговарят на условията за подпомагане само ако съдържанието на тетрахидроканабинол в използваните сортове не надвишава 0,2 %, за да се предотврати отпускането на помощ за незаконни култури.
            
         
               (3)
            
            
               В член 40, параграф 3 от Регламент (ЕО) № 1122/2009 на Комисията (3) е определено, че ако за втората година средният брой на всички проби от даден сорт надвишава съдържанието на тетрахидроканабинол, посочено в Регламент (ЕО) № 73/2009, държавата членка иска разрешение за забрана на продажбата на този сорт в съответствие с Директива 2002/53/ЕО.
            
         
               (4)
            
            
               На 15 ноември 2012 г. Комисията получи искане от Германия за разрешение да забрани пускането на пазара на сортовете коноп Bialobrzeskie и Carmagnola, тъй като за втора поредна година съдържанието им на тетрахидроканабинол надвишава разрешеното съдържание от 0,2 %.
            
         
               (5)
            
            
               Въз основа на това искането на Германия следва да бъде уважено.
            
         
               (6)
            
            
               С цел да се даде възможност на Комисията да информира другите държави членки и да актуализира общия каталог на сортовете от земеделски растителни видове, Германия следва да бъде задължена да уведоми Комисията, когато тя се възползва от разрешението, предоставено с настоящото решение.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
            
         ПРИЕ НАСТОЯЩОТО РЕШЕНИЕ:
   Член 1
   На Германия се разрешава да забрани във всички части от своята територия пускането на пазара на сортовете коноп Bialobrzeskie и Carmagnola.
   Член 2
   Германия уведомява Комисията за датата, от която тя се възползва от разрешението, посочено в член 1.
   Член 3
   Адресат на настоящото решение е Федерална република Германия.
   
      Съставено в Брюксел на 25 юли 2013 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 193, 20.7.2002 г., стр. 1.
   
      (2)  Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани (ОВ L 30, 31.1.2009 г., стр. 16).
   
      (3)  Регламент (ЕО) № 1122/2009 на Комисията от 30 ноември 2009 г. за определяне на подробни правила за прилагане на Регламент (ЕО) № 73/2009 на Съвета (ОВ L 316, 2.12.2009 г., стр. 65).